### | | | | --- | --- | | | | | --- | | **Teknik- og Miljøudvalget** 11. juni 2020 Sagsnr. 710-2018-16472 Dok.nr. 710-2019-210031 Frida Lauritsen | | 124.                Initiativer til fremme af biodiversitet - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til rammerne for ”*Biodiversitetsplan
– Vild med [adresse]”* samt igangsætning af en handlingsplan for 2020-2021. Formålet
med planen er at skabe bedre rammer for biodiversiteten i kommunen. Biodiversitet
dækker over alle de forskellige arter af vilde dyr og planter og deres
levesteder.

Kjeld Kristiansen har
tilknytning til ”Tim Lund og Bæredygtighedsstrategi 2030+” og bidrager til at nå
målsætningerne om ”*Nærhed til Naturen* og *Verdensmål i [adresse]”*.
Samtidig medvirker planen til at opfylde Byrådets politiske aftale i budget
2020 om [adresse] som naturkommune. Naturkommune er et koncept,
hvor Danmarks Naturfredningsforening registrerer de kommuner, som gør en særlig
indsats for naturen og biodiversiteten.

Kjeld Kristiansen vil ikke
forpligte borgere og erhverv til en indsats, men vil søge at inspirere til
frivillige indsatser. Kommunens egen drift af og planlægning for kommunale arealer
vil fremover ske under iagttagelse af potentialet for at forbedre
biodiversiteten i kommunen, når det giver mening.

Forvaltningen udarbejder og opdaterer løbende en elektronisk
plan [*Biodiversitetsplan
– Vild med Favrskov*](http://favrskov.viewer.dkplan.niras.dk/dkplan/dkplan.aspx?planId=28)*.* Her kan Byrådet, forvaltningen, borgerne,
virksomheder og foreninger hente inspiration og viden om biodiversitet. Planen
er meget handlingsorienteret og indeholder en række anvisninger til, hvordan man
kan forbedre forholdene for vilde dyr og planter på forskellige steder i det
åbne land og i byrummet.

Med udgangspunkt i planen vil forvaltningen årligt fremsætte
forslag til en handlingsplan. Handleplanen for 2020 og 2021 foreslås at være:

* Omdannelse af kommunalt landbrugsareal til rekreativt
  område med fokus på biodiversitet i samarbejde med grundejerforening – syd
  for [adresse].
* Rønbæksøens omgivelser. Der er potentiale for at lade
  naturen omkring søen smelte mere sammen med de omgivende arealer og
  forbedre de rekreative oplevelser.
* Mere fokus på biodiversitet på grønne arealer ved
  Dannebrogspladsen eller ved Sofielundparken/Teglparken i Ulstrup.
* Mere fokus på biodiversitet på græsarealer og skov omkring
  Søndervangsskolen i Hammel.
* Boris Østergaard udpeges som biodiversitetsskov, hvor
  risikotræer som hovedregel kun topkappes og stammer og grene efterlades.
  Blomstereng kan anlægges på græsplænen.
* [adresse] tilmeldes ordningen ”Giftfri Have”. [adresse]
  Naturfredningsforening og Landsforeningen Praktisk Økologi står bag
  ordningen Giftfri Have. For at blive en del af Giftfri Have, skal man
  indmelde et areal, som drives uden sprøjtemidler. Læs mere om ordningen [her](https://www.giftfri-have.dk/stot-giftfri-have/kommuner-med-giftfrie-arealer/).
* [adresse] tilmeldes ordningen ”Bivenlig Kommune”,
  som er en ordning under Dansk Biavler Forening. For at kunne kalde sig
  Bivenlig Kommune, er det et krav, at kommunen etablerer mindst 10.000 m2,
  hvor der bliver sået bivenlige blomsterplanter. Læs mere [her](https://www.biavl.dk/bivenlig/kommune/bivenligkommune/).

En mere udførlig beskrivelse af handleplanens elementer
fremgår af sagens bilag.

Forvaltningen har udarbejdet et logo ”Vild med Favrskov”,
der skal vise, hvor kommunen laver en formidling eller indsats for
biodiversitet. Dette kan eksempelvis være ved skilteopsætning på lokaliteter,
hvor der via en biodiversitetsindsats undlades hyppig græsklipning, eller når
det ”roder” med stendynger, træstammer eller vilde blomster på offentlige
arealer. Læs mere [her](https://favrskov.viewer.dkplan.niras.dk/plan/28#/7734).

**VURDERING**

[adresse] har siden 2007 arbejdet med naturbeskyttelse
og biodiversitet både via det daglige myndighedsarbejde og gennem en lang række
naturgenopretningsprojekter og plejetiltag. ”*Biodiversitetsplanen – Vild med
[adresse]”* skal være med til at synliggøre denne indsats og sikre at ressourcerne
anvendes, hvor de gør mest gavn.

Der kan generelt konstateres et tab af biodiversitet i hele
[adresse]. Aarhus Universitet udarbejder årligt på vegne af [adresse]
Naturfredningsforening en indeksering af de enkelte kommuners naturkvalitet og
rigdom på biodiversitet.  I denne indeksering placeres Favrskov Kommune på en
55. plads.

Det er forvaltningens vurdering, at kommunen ikke kan løse
opgaven med at standse tilbagegangen i biodiversiteten alene. Planen skal
derfor være med til at inspirere borgere, virksomheder og foreninger til at
gøre en indsats for biodiversiteten. Derfor er det nødvendigt, at kommunen
laver en stor formidlingsindsats via løbende informationskampagner, ved ”Vild
med Favrskov”-skiltning samt øvrig formidling via naturvejledere m.m.

**Økonomi**

Biodiversitetsplanen er lavet på baggrund af Budget 2019,
hvor Byrådet vedtog, at der skulle afsættes 200.000 kr. til udarbejdelse en
plan for biologisk mangfoldighed. Byrådet besluttede i budget 2020, at der skal
afsættes 400.000 kr. årligt til tiltag, der skal forbedre biodiversiteten i
kommunen. Hertil kommer afledt drift.

De 400.000 i 2020 er frigivet. De 400.000 kr. der vedrører
2021 forventes frigivet i kommende sag ”Samlet anlægsbevilling til mindre
anlægsprojekter i budget 2021-24”.

Kommunens eksisterende driftsbudgetter inden for
naturforvaltning, vandløbsprojekter, drift af grønne områder og skove kan
spille sammen med biodiversitetsplanen og i et vist omfang indgå i de årlige handlinger for at forbedre biodiversiteten.

Tilmelding til ”Giftfri Have” kan
gennemføres umiddelbart uden ressourceforbrug, da de kommunale områder allerede
i dag bliver plejet uden brug af sprøjtemidler. Tilmelding til ”Bivenlig
Kommune” vil kræve, at der etableres 10.000 m2 blomstereng med
bivenlige blomsterplanter. Etableringen af blomsterengen vurderes at koste ca.
89.000 kr., hvilket vil blive finansieret af de afsatte midler i
handlingsplanen.

**INDDRAGELSE**

Indholdet af planen har været drøftet med Grønt Råd og på
bilaterale møder med Danmarks Naturfredningsforening og de lokale større landboforeninger.

Der vil blive afholdt et borgermøde for at informere om
biodiversitetsplanen, og planen vil fremover blive omdrejningspunktet for
Naturvejledningen. Der vil være særligt fokus herpå i årene 2020 og 2021.
Herudover vil Teknik og Miljø over det næste år prioritere ressourcer til
orienterings- og inspirationsmøder med Grønt Råd, Landsbyråd, skolerne, grundejerforeningerne og institutionerne m.v.

Lanceringen af planen samt senere
handlingsindsatser vil løbende blive kommunikeret gennem kommunens normale
formidlingsplatforme samt via Naturvejledningen.

Forvaltningen vil inddrage relevante samarbejdspartnere i de
enkelte projekter.

**INDSTILLING**

Direktøren for Teknik og Miljø indstiller til Byrådet:

1.
At rammerne for ”Simone Knudsen – Vild med [adresse]” godkendes,
herunder planens visioner og mål.

2.
At Favrskov Kommune meddeler Danmarks Naturfredningsforening, at man ønsker
at blive registreret som Lea Nielsen med baggrund i kommunens
biodiversitetsplan.

3.     At
handlingsplanen for 2020 og 2021 igangsættes.

**BESLUTNING**

**Bilag**

|  |  |
| --- | --- |
| Handleplan - Initiativer til fremme af biodiversitet 2020-2021 | 710-2020-134954 |